stanford-oval/wikipedia huggingface dataset:
לזלי מנוויל
הערות שוליים

↑  "Index entry". FreeBMD. ONS. נבדק ב-30 במאי 2014. {{cite web}}:  (עזרה)
↑    Glenda Cooper, ‏After four decades on the stage, Manville is in no mood to slow down, The Telegraph, 23 April 2014
1 2 3 4 5  Kellaway, Kate (2007-08-12). "The mother superior". London: The Guardian. נבדק ב-2010-05-20.
1 2 3    Naomi West, ‏The world of Lesley Manville, actress, The Telegraph, 4 August 2007
↑  "Patrons". Hub Theatre Bio of Manville. אורכב מ-המקור ב-2014-08-08. נבדק ב-3 באוגוסט 2014. {{cite web}}:  (עזרה)
↑  "Programme Award Winners 2000". Royal Television Society. 2000. נבדק ב-4 באוגוסט 2014. {{cite web}}:  (עזרה)
↑  "All-star announced to star alongside Judi Dench in Cranford". BBC. 20 באפריל 2007. נבדק ב-15 ביוני 2015. {{cite web}}:  (עזרה)
↑  Cohrs, Jocelyn (2011). "AARP The Magazine's Movies for Grownups Awards Gala - An Evening of Congratulations, Class, and Circumstance | Splash Magazines | Los Angeles". lasplash.com. נבדק ב-19 בספטמבר 2011. {{cite web}}:  (עזרה)
↑    Anthony Cody, ‏Mike Leigh: Profile of a Playwright, The Telegraph, 22 September 2011
↑  BAFTA Television 2024: The Winners and Nominations, www.bafta.org, ‏2024-03-15 (באנגלית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
| --- | --- |
בקרת זהויות :  NLI: 987007461915805171  PLWABN: 9811500542505606  BIBSYS: 7077961  BNE: XX4663742  BnF: cb145329365 (data)  GND: 1061334902  ISNI: 0000 0001 1477 462X  LCCN: no00064266  MusicBrainz: 6951469e-c376-4033-8506-97da39d0b683  NKC: xx0099953  SUDOC: 15256621X  VIAF: 91223378   WorldCat (עם VIAF): 91223378
פסולת חלל

מפה המתארת פסולת חלל סביב כדור הארץ
פסולת חלל הוא שם כולל לעצמים הנעים במסלול סביב כדור הארץ, אשר נוצרו על ידי בני אנוש ואשר אינם מביאים עוד תועלת לאיש. פסולת החלל מגוונת מאוד בהרכבה: שלבי משגרי לוויינים וחלליות, לוויינים שפסקו מלפעול, רסיסי צבע, אבק, חלקי מנועי משגרים, נוזלי קירור ופסולת נוספת.
פסולת חלל הפכה למטרד גדל והולך בסוף המאה ה-20, זאת היות שהתנגשות בין פסולת חלל וכלי רכב חלליים עלולה לגרום לנזק כבד לכלי הרכב החללי ואף ליצור פסולת חלל נוספת במהלך ההתנגשות, תופעה הידועה בשם אפקט קסלר על שם דונלד קסלר שהיה בין החוקרים הראשונים בנושא. חלק מכלי הרכב החלליים, דוגמת תחנת החלל הבינלאומית מכוסים בשכבת מגן מיוחדת להגנה מפני התנגשות עם פסולת חלל. אסטרונאוטים המבצעים פעילות חוץ רכבית אף הם חשופים לסכנות פגיעת פסולת חלל.
מאז העשור השני של המאה ה-21, עם ההוזלה של תחום הלוויינות, שיגור מערכי לוויינים נעשה יותר רלוונטי ותכוף, דבר שמעלה יותר את הסיכונים מפסולת חלל, עקב ריבוי לוויינים.
מאז שהתעוררה המודעות לגבי הסכנה, נבחנו פתרונות שונים כמו בניית וו חלל שמטרתה לנצל את פסולת החלל לתועלת פרויקטי חלל עתידיים, או פיתוח לוויינים בעלי זרועות שיישרפו באטמוספירה יחד עם הפסולת שאספו. נכון לתחילת 2024 אף טכנולוגיה שכזו לא נכנסה לשלב ביצועי.
היסטוריה

בשנת 1958 שיגרה ארצות הברית לחלל את הלוויין ואנגארד 1(אנ'), נכון לחודש אוגוסט 2007, לוויין זה הוא פיסת פסולת החלל המזוהה הישנה ביותר, אשר נותרה עדיין במסלול סביב כדור הארץ. אירועי פיצוצים בחלל הנגרמים למשל בחלקי משגרים ובהם שיירי דלק נפיץ, תורמים לפסולת החלל במידה רבה. כ-100 טון של רסיסים אשר התפזרו במהלך כ-200 אירועי פיצוצים, עדיין מרחפים במסלול סביב כדור הארץ. פסולת החלל מרוכזת ברובה במסלול נמוך (עד למרחק של 2,000 ק"מ) סביב כדור הארץ, אף שיש פסולת חלל גם במסלול גאוסטציונרי, במרחק 35,786 ק"מ מעל פני הים מול קו המשווה.
בין הפריטים המעניינים יותר בפסולת החלל סביב כדור הארץ נמצאו: כפפה שאבדה לאסטרונאוט אדוארד היגינס וייט אשר היה האסטרונאוט האמריקני הראשון "להלך בחלל", שתי מצלמות (האחת אבדה לאסטרונאוט מייקל קולינס סמוך לחללית ג'מיני 10 והשנייה לאסטרונאוטית סוניטה ויליאמס במהלך משימת STS-116), שקיות אשפה שנזרקו על ידי קוסמונאוטים מתוך תחנת החלל מיר במהלך 15 שנות קיומה, מפתח ברגים ומברשת שיניים. רוב הפריטים הללו שבו ונכנסו לאטמוספירת כדור הארץ, שבועות לאחר שאבדו בחלל, זאת בגלל מסלולם וגודלם הזעיר. פריטים מעין אלה אינם מהווים חלק משמעותי מפסולת החלל.
תרגיל התחמקות ראשון מהתנגשות עם פסולת חלל בוצע על ידי מעבורת החלל דיסקברי במשימה STS-48, זאת כדי להימנע מהתנגשות עם שרידי הלוויין הסובייטי קוסמוס 955. בשנת 2006 חלפו שרידי לוויין רוסי ששבו ונכנסו לאטמוספירה, במרחק מסוכן ממטוס איירבוס מאמריקה הלטינית ועליו 270 נוסעים בטיסה מעל האוקיינוס השקט. זהו אזור מועדף להשבת לוויינים לאטמוספירה, בית קברות לחלליות, בגלל היותו ריק יחסית מאוכלוסייה.
נכון ל-2024, במסלול הלווייני הנמוך נמצאים יותר מ-14,000 לוויינים, ובהם כ-3,500 לא פעילים. מומחים בתעשיית החלל סבורים כי המסלול הנמוך סביב כדור הארץ (עד 2,000 ק"מ) יפסיק בקרוב להיות בר שימוש, עקב הגידול המהיר בכמות הלוויינים ובפסולת החלל.
היסטוריה > אירועים בולטים ביצירת פסולת חלל

נכון ל-2017, כ-1/3 מכל הפסולת החללית המקוטלגת ונמצאת תחת מעקב נובעת מ-10 אירועי התנגשות והתפרקות של לוויינים:
האירוע הבולט ביותר ביצירת פסולת חלל היה ניסוי סיני בטיל נגד לוויינים, ב-11 בינואר 2007. על פי הערכות הניסוי הותיר יותר מ-2300 רסיסי פסולת אשר ניתן לעקוב אחריהם, יותר מ-35,000 חלקיקים שגודלם מעל סנטימטר בודד, ויותר ממיליון חלקיקים שגודלם מעל מילימטר בודד. נזקיו של אירוע זה גדולים מניסויים אחרים בטילים נגד לוויינים כיוון שהפסולת נמצאת במסלול מרוחק יותר ועל פי חישובים, זמן דעיכת המסלול של פסולת זו הוא 35 שנה ויותר. בחודש יוני 2007 נאלצה נאס"א להסיט ממסלולו לוויין בחלל כדי שלא יכנס לשדה הפסולת. נכון לאפריל 2016, נשארו 2880 חלקים מקוטלגים מאירוע זה.
אירוע בסדר גודל דומה אירע ב-19 בפברואר 2007 כאשר שלב של משגר רוסי Briz-M(אנ') התפוצץ בעודו במסלול בחלל, מעל אוסטרליה. המשגר שוגר לחלל ב-28 בפברואר 2006 ונשא לוויין תקשורת, אולם עקב תקלה לא נוצל מלוא הדלק שהיה בו. את הפיצוץ צילמו מספר אסטרונומים, אולם בגלל מסלולו הייחודי היה קושי בהערכת גודל ענן הפסולת. אף שכמות פסולת החלל מאירוע זה דומה לפסולת שנותרה מן הניסוי הסיני, פסולת זו נמצאת במסלול נמוך יותר לכדור הארץ ורובה תכנס לאטמוספירה בתוך זמן קצר יחסית. נכון ל-21 בפברואר 2007 זוהו למעלה מ-1,000 עצמים מאירוע זה.
ב-20 בפברואר 2008 יירט הצי האמריקני מספינת המלחמה "אגם ארי" ליד חופי הוואי לוויין ביון שהועלה כשנה לפני כן לחלל ואולם הקשר עמו נותק והוא עמד להתרסק על מכל ההידרזין שלו בתחילת מארס של אותה שנה. הטיל פגע בלוויין USA 193 ופוצץ אותו. המומחים חלוקים בדעתם כמה מהשברים יישרדו זמן רב ויפריעו ללוויינים אחרים. יש הנוקטים אף בנתון של אלפי שברים - כ-25% ממסת הלוויין. עם זאת הפיצוץ היה בגובה נמוך יחסית, כ-230 ק"מ וייתכן שבשל כך מרבית השברים עשויים להישרף באטמוספירה.
ב-19 בנובמבר 2008 בעת שהאסטרונאוטית היידי סטפנישין פייפר שהתה בהליכת חלל מחוץ לתחנת החלל הבינלאומית במסגרת עבודות תיקון ואחזקה, ריחף תרמיל הכלים שלה, שלא נקשר כהלכה, והתרחק לאטו לחלל. היה זה העצם הגדול ביותר שאבד עד לאותה עת במהלך הליכת חלל.
התנגשות הלוויינים אירידיום 33 וקוסמוס 2251 שאירעה ב-10 בפברואר 2009, היא האירוע הראשון שבו התנגשו שני לוויינים במסלוליהם סביב כדור הארץ. האירוע יצר כמות רבה ביותר של פסולת חלל, ומתוכם 1668 חלקיקים מקוטלגים. נכון לאפריל 2016, נשארו 1141 חלקים במסלול.
ב-15 בנובמבר 2021, ביצעה רוסיה ניסוי של נשק נגד לוויינים, השמידה את הלוויין Cosmos 1408 ויצרה למעלה מ-1500 חלקים של זבל חללי. הענן הנוצר עבר במסלול קרוב לתחנת החלל הבינלאומית, והאסטרונאוטים בתחנה נאלצו להיכנס למרחב המוגן בשביל שמירה על ביטחונם.
ב-4 במרץ 2022 אושר שפסולת חלל פגעה בקרקע של הירח לראשונה אי פעם. פסולת החלל הייתה ככל הנראה בטיל סיני בשם Long March 3C.
ב-8 במרץ 2024 פגע חפץ במשקל 700 גרם בבית בפלורידה, ארצות הברית, ופער חור בגג. נציגי נאס"א אספו את החפץ. מאוחר יותר הם עידכנו כי מדובר בחלק של מטען לסוללות משומשות, ששוחרר מתחנת החלל הבינלאומית כפסולת ב-2021. החלק לא התפרק ונשרף כליל בכניסה לאטמוספירה וחלק קטן ממנו שרד ופגע בבית.
אמצעי מנע

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
מספר אמצעים הוצעו בעבר כדי למנוע יצירת פסולת חלל נוספת. הפסיבציה של השלבים האחרונים של משגרי לוויינים וחלליות על ידי השחרור של שיירי נוזלים, נועדה להפחית את הסכנה של התפוצצות המכל תוך כדי היותו במסלול סביב כדור הארץ ובכך לשגר אלפי רסיסים לחלל.
הוצאת לוויינים ממסלולם והכנסתם לצורך שריפתם באטמוספירה של כדור הארץ, תפחית אף היא את כמות הפסולת בחלל. ניתן להשיג מטרה זו על ידי הוספת רסן אלקטרו-דינמי ללוויין, אשר מתגלגל לחלל ומאיט את כלי הרכב החללי. במקרים שבהם השבת הלוויין לאטמוספירה תצריך דלק רב מזה הנמצא בלוויין, ניתן להנחות את הלוויין למסלול שבו גרר אטמוספירי יגרום ללוויין לצאת ממסלולו בתוך שנים ספורות.
לוויינים הנמצאים במסלול הרחוק מכדור הארץ מכדי שניתן יהיה להשיבם לאטמוספירה, דוגמת אלה החגים בטבעת הגאוסטטית, ניתן להביאם ל"בית קברות חללי"(אנ'), אזור שבו נמצאים הלוויינים שאינם פעילים עוד.
הועלו אף הצעות באשר לשיטות "לטאטא" את פסולת החלל חזרה לתוך האטמוספירה של כדור הארץ, כולל מטאטאי לייזר המאיידים רסיסי זבל או דוחפים אותם למסלולים הדועכים במהירות, או גושים גדולים של ארוג'ל היכולים לספוג לתוכם רסיסים הפוגעים בהם ולבסוף נופלים לאטמוספירה ונשרפים. אולם עד היום רוב המאמצים להתמודדות עם פסולת חלל הושקעו באמצעי זהירות למניעת התנגשות ומניעת היווצרות פסולת נוספת.
בדצמבר 2019, הוכרז על ידי רשות החלל האירופית כי בשנת 2025 ישוגר לחלל לוויין מיוחד שתפקידו יהיה לנקות פסולת חלל. לפי התיאור הכללי, מדובר בלוויין עם זרועות רובוטיות ארוכות במיוחד שיוכל לשוטט בחלל ולתפוס איתו כמה שיותר פסולת. לאחר מכן, הלוויין עתיד לצלול חזרה לאטמוספירת כדור הארץ ולהישרף ביחד עם הפסולת שאסף.
מדידות פסולת חלל

הפיקוד האסטרטגי של ארצות הברית מחזיק בקטלוג הגופים הנעים מסביב לכדור הארץ המכיל כ-20,000 פריטים, מתוכם קרוב ל-1,300 הן חלליות שלמות ומתוכן כ-800 הן חלליות פעילות. מטרת המעקב אחר פריטי פסולת אלה היא בחלקה כדי שלא לבלבל בינה לבין טילים בליסטיים. המידע על הפסולת נאסף ממספר תחנות רדאר קרקעיות וטלסקופים וכן מטלסקופ הנמצא בחלל. למרות זאת, רוב חלקי הפסולת המרחפים בחלל עדיין לא מופו. קיימים למעלה מ-600,000 עצמים אשר גודלם למעלה מסנטימטר.
מקור נוסף למידע על פסולת חלל הוא טלסקופ פסולת חלל ESA‏ העוקב אחר כ-10,000 עצמים שגודלם למעלה מ-10 ס"מ. גם רדאר מערך מופע "Cobra Dane" האמריקני, הוא מקור למידע על פסולת חלל.
לוויינים המוחזרים בשלמותם לכדור הארץ מספקים אף הם מקור למידע על פסולת חלל, במיוחדת פסולת בגודל זעיר ביותר. כך למשל הלוויין LDEF(אנ') אשר שוגר למסלולו על ידי מעבורת החלל צ'לנג'ר במשימה STS-41-C והוחזר לכדור הארץ במעבורת החלל קולומביה במשימה STS-32 לאחר ששהה בחלל 68 חודשים. בדיקה מדוקדקת של חלקו החיצוני של הלוויין איפשר ניתוח על מאפייני הפגיעות של פסולת חלל בלוויין בעת מעופו. מידע דומה נאסף מלוויינים אחרים ששוגרו ואחר כך נאספו והוחזרו לכדור הארץ.
מיזמי ניקוי

מבחינה טכנולוגית ניקוי של פסולת חלל הוא נושא מורכב ביותר, והקשיים השונים גרמו לכך שבמשך שנים רבות לא ניתן היה לבצע ניקוי כלל, אלא רק לתכנן מיזמים תאורטים בלבד. החל משנות ה-70 בחנה נאס"א פתרונות אפשריים, החל מהתרחיש האופטימי בו גוררים פסולת חלל לכדור הארץ לשימוש חוזר, ועד תרחישים אחרים בהם הפסולת מושמדת בדרכים שונות.
במאי 2024, דו"ח של נאס"א מהמשרד לטכנולוגיה, מדיניות ואסטרטגיה (OTPS) הציג שיטות חדשות לטיפול בפסולת חלל. הדו"ח, שכותרתו "ניתוח עלות ותועלת של צמצום, מעקב ושיקום פסולת מסלולית", סיפק ניתוח מקיף המשווה עלות-תועלת של למעלה מעשר פעולות שונות, כולל מיגון חלליות, מעקב אחר פסולת קטנה יותר וסילוק של פסולת גדולה. על ידי הערכת אמצעים אלה במונחים כלכליים, המחקר שואף לספק אסטרטגיות חסכוניות לניהול פסולת, ולהדגיש כי שיטות כמו הוצאה מהירה מהמסלול של חלליות שהפסיקו לתפקד יכולות להפחית משמעותית את הסיכונים בחלל.
בנובמבר 2020 חתמה סוכנות החלל האירופית על חוזה עם חברת ClearSpace למבצע ניקוי אלמנט פסולת חלל, וזו הייתה הפעם הראשונה בה הוחלט להשיק ניסיון כזה בפועל. במסגרת החוזה, על סך 104 מיליון דולר, התחייבה ClearSpace לפתח חללית במשקל 500 קילוגרם ובעלת 4 זרועות רובוטיות, ולהשיק מבצע, שמתוכנן לשנת 2025, ללכידת החלק העליון של VESPA, חלק ממערכת להצבת לוויינים ששיגרה סוכנות החלל האירופית בשנת 2013. לאחר הלכידה המבצע מתוכנן להסתיים בגרירתם של שני כלי הטיס לאטמוספירה ושריפתם באופן מבוקר.
על פי סוכנות החלל הישראלית, הדרך המציאותית ביותר להתמודד עם פסולת חלל היא לתת לזמן לעשות את שלו ולפסולת להישרף באטמוספירה. במקביל, יש לצמצם שיגורים חדשים והוספת פסולת.
ראו גם

אתיקת חלל
דעיכת מסלול לווייני
אפקט קסלר(אנ')
הערות שוליים

↑  Technical Report on Space Debris United Nations Committee on the Peaceful uses of Outer Space.
↑  Thoma, K.; Wicklein, M.; Schneider, E. (2005-08). "New Protection Concepts for Meteoroid / Debris Shields". D. Danesy (editor) Proceedings of the 4th European Conference on Space Debris (ESA SP-587): 445, ESA/ESOC. 18–20 April 2005 in Darmstadt, Germany
1 2  הושט היד וגע בה, באתר אלכסון, ‏2024-02-27
1 2  ד"ר אלעד דננברג, משימת ClearSpace-1, באתר מדע גדול, בקטנה, ‏02 לינואר 2020
↑  Space junk. USAWeekend.com, 26.8.2007.(הקישור אינו פעיל, 18.5.2019)
↑   רויטרס, עומס הלוויינים מעל לכדור הארץ גדל במהירות, והתנגשות היא רק עניין של זמן, באתר הארץ, 5 בדצמבר 2024
1 2 3  "10 התנגשויות והתפרקויות יצרו 1/3 מפסולת החלל המקוטלגת". spacenewmag. 25 באפריל 2016. {{cite web}}:  (עזרה)
↑  Chinese ASAT Test
↑  Brian Berger, NASA's Terra Satellite Moved to Avoid Chinese ASAT Debris
↑  ROCKET EXPLOSION כולל תמונות מהפיצוץ.
↑  אביטל להב ו-, "אבודים בחלל", גרסת ארגז הכלים, באתר ynet, 18 בנובמבר 2008
↑  האסטרונאוטית שאיבדה את ארגז הכלים: טעיתי, באתר ynet, 20 בנובמבר 2008
↑  When It's Lost in Space, It's Really Lost(הקישור אינו פעיל, 18.5.2019)
↑  Loren Grush (15 בנובמבר 2021). "Russia blows up a satellite, creating a dangerous debris cloud in space". The Verge. {{cite news}}:  (עזרה)
↑  האסטרונאוטים הסתתרו: רוסיה שיגרה טיל נגד לוויינים, ארה"ב הגיבה בזעם, באתר ynet, 15 בנובמבר 2021
↑  סוכנות החלל הישראלית, מה היה האסון הסביבתי החמור ביותר בתחום פסולת החלל?
↑  מומחים מאשרים: "שאריות טיל פגעו בירח", באתר ‏מאקו‏, 4 במרץ 2022
↑  תביעה נגד נאס"א: פסולת חלל פגעה בבית, חור נפער בגג, באתר ynet, 23 ביוני 2024
↑  Oladipo, Gloria (2024-04-17). "Nasa confirms metal chunk that crashed into Florida home was space junk". The Guardian (באנגלית בריטית). ISSN 0261-3077. נבדק ב-2024-06-24.
↑  Bill Christensen, The Terminator Tether Aims to Clean Up Low Earth Orbit. Space.com, 14.11.2004.
↑  Caleb Henry, Swiss startup ClearSpace wins ESA contract to deorbit Vega rocket debris, SpaceNews, ‏9/12/2019
↑  The Space-Based Visible Program(הקישור אינו פעיל, 18.5.2019)
↑  H.Klinkrad, Monitoring Space – Efforts Made by European Countries
↑  AN/FPS-108 COBRA DANE
1 2  יעל מור, לנקות את החלל החיצון, באתר זווית, ‏30 בינואר 2021
↑  NASA Study Provides New Look at Orbital Debris, Potential Solutions - NASA, ‏2024-05-20 (באנגלית אמריקאית)
↑  סוכנות החלל הישראלית, מהם הפתרונות לאיסוף פסולת החלל?
| --- | --- |
בקרת זהויות :  NLI: 987007548733705171  NDL: 01236260  NKC: ph314931 
שמשה שנופצה מרסיס זעיר של פסולת חלל במעבורת החלל צ'לנג'ר במשימה STS-7
גופים בחלל הנמצאים במעקב בין השנים 1957–2017
הלוויין LDEF משוגר למסלולו ממעבורת החלל צ'לנג'ר. הלוויין תרם רבות להבנת אופי פסולת חלל.
קאיה סקודלריו

| --- | --- |

קאיה סקודלריו, 2014
 לידה:  13 במרץ 1992 (בת 33) אנגליה מערב סאסקס, אנגליה, הממלכה המאוחדת
 שם לידה:  Kaya Rose Humphrey 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  בית הספר בישופ דאגלס  בית הספר לאמנות ותקשורת איזלינגטון 
 בן או בת זוג:  בנימין ווקר (2015–?) 
 פרופיל ב-IMDb
 
קאיה רוז סקודלריו-דייוויס (באנגלית: Kaya Rose Scodelario-Davis; נולדה ב-13 במרץ 1992) היא שחקנית אנגלייה, הידועה בעיקר בזכות תפקידיה בתור אפי סטונם (אנ') בדרמת ההתבגרות "סקינס" (2007–2010), בתור טרזה בסדרת סרטי המדע הבדיוני "הרץ במבוך" (2014–2018). שיחקה בקולנוע בין היתר בסרטה של אנדריאה ארנולד "אנקת גבהים" (2011) בתור קתרין ארנשואו (אנ'), בתור קארינה סמית' בסרט "שודדי הקאריביים: נקמתו של סלזאר" (2017), בתור קרול אן בון בסרט "משפטו של טד בנדי" (2019), בתור היילי קלר בסרט האימה "מלתעות האימה" (2019) ובטלוויזיה גילמה את קאט בייקר בסדרת הדרמה של נטפליקס "נאחזת בקרח" (2020).
ביוגרפיה

נולדה בשם קאיה רוז האמפרי בעיירה הייוורדס הית' (אנ'), מערב סאסקס בדרום-מזרח אנגליה, בתה של קטיה סקודלריו, רואת חשבון ברזילאית במקור מסאו פאולו שהיגרה לאנגליה ב-1990. שם משפחתה "סקודלריו" מקורו מסבה של אמה שהיה איטלקי. אביה, רוג'ר האמפרי, נפטר בנובמבר 2010.
הוריה התגרשו כשהייתה בת שנה, ובגיל ארבע היא עברה עם אמה להתגורר בלונדון, ובבגרותה אימצה את שם משפחתה של אמה, והחלה לדבר פורטוגזית שוטפת כמוה.
היא למדה בבית הספר הקתולי ע"ש בישופ דאגלס (אנ') ברובע בארנט בצפון העיר לונדון, ולאחר מכן עברה ללמוד בבית הספר לאמנויות ומדיה באיזלינגטון. היא השתתפה בהצגות בית ספר ומצאה במשחק מפלט מבריונות. אמה לקחה על עצמה מספר רב של עבודות כדי להסתדר ולקתה בדיכאון קליני שהחמיר במהלך גיל ההתבגרות של סקודלריו.
קריירה

בגיל 14, עת הייתה ללא ניסיון משחק קודם, סקודלריו לוהקה לעונה הראשונה של הסדרה סקינס ושיחקה את דמותה של "אפי סטונם". עם הגעתה של סקודלריו לאודישנים של הסדרה, היא הרגישה שהיא צעירה מדי והתייאשה, אחד מהמפיקים קרא לה להישאר ולקרוא את התפקיד. למרות שהתפקיד שלה בעונה הראשונה היה קטן, דמותה התפתחה במידה ניכרת במהלך 2008, לפני שלבסוף תפקידה הפך לתפקיד המרכזי בסדרה בעונות השלישית והרביעית. הקאסט של הסדרה הוחלף בשחקנים אחרים, דבר שקרה אחרי כל שתי עונות בסדרה. היא חזרה לפרק אחד בשני חלקים בעונה השביעית של הסדרה.
לקולנוע סקודלריו עשתה את הופעת הבכורה שלה בקולנוע כשהופיעה בסרט המותחן משנת 2009 "ירח" בכיכובו של סם רוקוול, הסרט ערך הקרנת בכורה בפסטיבל הסרטים סאנדנס וקיבל ביקורות חיוביות. בשנת 2010 הופיעה בתפקיד קטן בסרט התנגשות הטיטאנים כאשר גילמה את דמותה של פשט. בשנת 2011 היא כיכבה בסרט "Wuthering Heights" בתפקיד קת'י. בהמשך השנה היא השתתפה בסרט 28 קילו ושיחקה את דמותה של סאלי, צילומי הסרט נמשכו כשישה חודשים. בחודש יוני של אותה השנה היא הודיעה שתשחק בסרט עכשיו זה טוב לצד השחקנית דקוטה פנינג, סרט זה מבוסס על הרומן "לפני שאמות" של הסופרת ג'ני דאונהם על נערה שחולה בלוקמיה ועושה רשימה של דברים לעשות לפני שתמות. בינואר 2012 היא שיחקה בסרט האמריקאי הראשון שלה, עמנואל והאמת אודות הדגים שצולם בלוס אנג'לס ובו כיכבה בתפקיד ראשי לצד ג'סיקה בייל.
באפריל 2013, היא לוהקה לגלם את דמותה של תרזה, התפקיד הנשי הראשי בסרט "הרץ במבוך" אשר מבוסס על ספר באותו השם מאת ג'יימס דשנר. הסרט יצא לאקרנים בספטמבר 2014. היא המשיכה לגלם את דמותה של תרזה בסרטי ההמשך; "הרץ במבוך: מבחני הכווייה" שיצא בספטמבר 2015, ו"הרץ במבוך: תרופת המוות שיצא בינואר 2018. בשנת 2017 היא שיחקה בסרט החמישי בסדרת סרטי שודדי הקאריביים: "נקמתו של סלזאר" בתפקיד קארינה סמית'. בשנת 2019 היא כיכבה בסרט "משפטו של טד בנדי", אודות הרוצח הסדרתי טד בנדי, שם גילמה את אשתו, קארול אן בון.
בשנת 2020 שיחקה בתפקיד הראשי בסדרת הדרמה "נאחזת בקרח" מבית נטפליקס; הסדרה בוטלה לאחר עונה אחת.
בשנת 2024 שיחקה בתפקיד ראשי בסדרת הפשע של גיא ריצי "הג'נטלמנים" ששודרה בנטפליקס.
חייה האישיים

סקודלריו יצאה עם שותפה לסדרה "סקינס", השחקן ג'ק אוקונל, במשך כשנה לפני שהם נפרדו ביוני 2009, ונשארו חברים טובים.
היא הייתה במערכת יחסים עם השחקן אליוט טיטנסור מסוף 2009 ועד תחילת 2014. במהלך מערכת היחסים שלהם, היא תמכה בטיטנסור לאחר מעצרו על כך שפגע במישהו בזמן שנהג במכונית לא מבוטחת.
סקדלאריו החלה לצאת עם השחקן האמריקאי בנג'מין ווקר במהלך צילומי הסרט "The King's Daughter" באפריל 2014 הם התארסו בחודש דצמבר 2014, נישאו בדצמבר 2015 ושניהם אימצו לאחר מכן את שם המשפחה "סקודלריו-דייוויס". בנם הראשון נולד בנובמבר 2016.בדצמבר 2021 היא ילדה בת.
בינואר 2018, סקודלריו חשפה שהיא עברה תקיפה מינית כשהייתה בת 12.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | ירח | אווה בל |  |
| 2010 | התנגשות הטיטאנים | פשט |  |
| 2010 | Shank | טאשה |  |
| 2011 | אנקת גבהים | קתרין ארנשואו (אנ') |  |
| 2012 | עכשיו זה טוב | זואי ווקר |  |
| 2012 | Twenty8k | סאלי ויבר |  |
| 2012 | ספייק איילנד | מוכרת חולצות |  |
| 2013 | עמנואל והאמת אודות הדגים | עמנואל |  |
| 2014 | הרץ במבוך | תרזה |  |
| 2014 | האמיצה | קלי |  |
| 2015 | הרץ במבוך: מבחני הכווייה | תרזה |  |
| 2017 | שודדי הקאריביים: נקמתו של סלזאר | קארינה סמית' |  |
| 2018 | הרץ במבוך: תרופת המוות | תרזה |  |
| 2019 | משפטו של טד בנדי | קרול אן בון |  |
| 2019 | מלתעות האימה | היילי קלר |  |
| 2021 | האויב שבפנים: ברוכים הבאים לראקון סיטי | קלייר רדפילד (אנ') |  |
| 2022 | בתו של המלך | מארי-ז'וסף ד'אלמבר | צולם ב-2014 |
| 2022 | אל תכריח אותי להצטרף | אנני |  |
| 2022 | This Is Christmas | אמה |  |
| TBA | Apteros | טרסי |  |
| TBA | The Woman in Cabin 10 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007–2010, 2013 | סקינס | אפי סטונם (אנ') | תפקיד אורח (עונות 2-1&7) תפקיד ראשי (עונות 4-3); 26 פרקים |
| 2012 | True Love | קארן | 2 פרקים |
| 2013 | סאות'קליף | אנה סאלטר | מיני-סדרה |
| 2020 | נאחזת בקרח | קאט בייקר | תפקיד ראשי; 10 פרקים |
| 2020 | תעלומת המגייה השחורה | הרמיה איסטברוק | מיני-סדרה |
| 2024 | הג'נטלמנים | סוזי גלאס | תפקיד ראשי; 8 פרקים |
| 2024 | סנה | לאורה הריסון | מיני-סדרה |
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרסי בחירת הנוער | 2015 | שחקנית סרט נבחרת: אקשן | הרץ במבוך | מועמדות |
| פרסי בחירת הנוער | 2016 | שחקנית סרט נבחרת: אקשן | הרץ במבוך: מבחני הכווייה | מועמדות |
| פרסי בחירת הנוער | 2017 | שחקנית סרט נבחרת: אקשן | שודדי הקאריביים: נקמתו של סלזאר | מועמדות |
| פרסי בחירת הנוער | 2018 | הזוג הנבחר מסרט (עם דילן או'בריאן) | הרץ במבוך: תרופת המוות | מועמדות |
| פרס פטל הזהב | 2023 | השחקנית הגרועה ביותר | בתו של המלך | בהמתנה |
| פרס ג'ות'הם לטלוויזיה | 2024 | ההופעה הטובה ביותר בסדרה קומית | הג'נטלמנים | מועמדות |
הערות שוליים

↑  Skins, 2011-01-17, נבדק ב-2024-06-28
↑  Maze Runner Film Series, IMDb (באנגלית אמריקאית)
↑  Wuthering Heights, 2011-11-11, נבדק ב-2024-06-28
↑  The Gentlemen, 2024-03-07, נבדק ב-2024-06-28
↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
| --- | --- |
בקרת זהויות :  PLWABN: 9812847117805606  BIBSYS: 12036859  BNE: XX5310931  BnF: cb16222395k (data)  GND: 143018388  ISNI: 0000 0001 1496 7472  LCCN: no2010015529  NKC: xx0205019  NLK: KAC2020L7632  NTA: 355204509  SUDOC: 147448603  VIAF: 106929335   WorldCat (עם VIAF): 106929335
ציפי שביט

| --- | --- |

ציפי שביט, 2009
 לידה:  1 באפריל 1947  (בת 77) י"א בניסן ה'תש"ז המנדט הבריטי נווה ים, פלשתינה (א"י)
 שם לידה:  ציפורה שביט
 סוגה מועדפת:  קומדיה, סאטירה, פרודיה, סטנד-אפ, שירי ילדים
 מדינה:  ישראל ישראל
 תקופת הפעילות:  מ-1965
 מספר צאצאים:  2
 פרופיל ב-IMDb
מימין: רחל הרמתי, דודו דותן וציפי שביט, 1986
ציפורה (ציפי) שביט (נולדה ב-1 באפריל 1947) היא שחקנית, קומיקאית, סטנדאפיסטית, מדבבת, זמרת, מנחת טלוויזיה וכוכבת ילדים ישראלית; זוכת פרס מפעל חיים של האקדמיה הישראלית לקולנוע וטלוויזיה בתחום הילדים והנוער.
ביוגרפיה

שביט נולדה בקיבוץ נווה ים לאורה ומשה שביט. אביה שימש כמנהל אגף הדיג במשרד החקלאות ועל שמו מעגנת שביט בנמל הקישון. גדלה ברמת גן ואת לימודי התיכון עשתה בתיכון בליך. שירתה בצה"ל בצוות הווי פיקוד דרום.
זמן לא רב לאחר שחרורה מצה"ל, לאחר שהשתתפה בסרט "השכונה שלנו", שיבץ אותה האמרגן אברהם דשא (פשנל) בהצגת הבידור "דבר מצחיק קרה לי בדרך לסואץ" (1968) שכתב שאול ביבר, אך ההצגה ירדה תוך זמן קצר מהבמות עקב מחאתה של משפחה שכולה. באותה השנה הופיעה במחזמר המצליח "הלו, דולי!" בכיבובה של חנה מרון. כמו כן פרסמה תקליט בן ארבעה שירים בהדרכתו המוזיקלית של רפי בן-משה.
ב-1969 שיחקה בתפקיד אורח בסרטו של אפרים קישון "תעלת בלאומילך".
ב-1971 השתתפה במופע הבידור "ג'אמבו", ושרה בו את שירה "כולם הלכו לג'מבו".
ב-1972 השתתפה בהצגה "שוקולד מנטה מסטיק - קונגרס הצחוק הציוני", ושיחקה בסרט "נחצ'ה והגנרל".